KYK: Ivanka besoek Afrika-lande | Netwerk24
KYK: Ivanka besoek Afrika-lande
Ivanka Trump, dogter van pres. Donald Trump van Amerika, is op besoek aan verskeie Afrika-lande.
Sy het Sondag in Ethiopië aangekom.
Ivanka Trump woon Sondag 'n vergadering met vroue van Ethiopië se koffiebedryf in Addis Ababa by. Foto: Reuters
Sy gaan voorbrand maak vir 'n $50 miljoen-projek wat werkskepping vir vroue in ontwikkelende lande bevorder.
“Ons glo in beginsel dat om in vroue te belê 'n slim ontwikkelingsbeleid is en dit is slim besigheid,” het Trump, wat in haar amptelike hoedanigheid as Withuis-adviseur optree, gesê nadat sy tydens 'n tradisionele seremonie in Addis Abeba verwelkom is.
Die Women’s Global Development and Prosperity- (W-GDP) projek wil 50 miljoen vroue teen 2025 ekonomies bemagtig. Pres. Trump het die Amerikaanse agentskap vir internasionale ontwikkeling (USAid) aangesê om 'n aanvanklike bedrag van $50 miljoen hiervoor beskikbaar te stel.
Ivanka gaan aan die Wêreldbank se beleidsberaad deelneem voordat sy die Ivoorkus besoek. – Reuters
Meer oor: Addis Ababa | Afrika | Vroue | Ivanka Trump | Werkskepping
Ivanka se gebruik van eie e-pos vir werk ondersoek